b'\n_START_ARTICLE_\n\xc3\x87\xc3\xb2 des de Sirat\n_START_SECTION_\nDescripci\xc3\xb3\n_START_PARAGRAPH_\n"Auvitatge" en el centre de la vila amb diversos elements disposats en el vessant formant un clos. Abandonat de fa temps, bona part dels edificis es troben en ru\xc3\xafnes llevat d\'una casa nova que s\'aixeca en la banda nord. Conserva l\'antic portal d\'arc de mig punt rebaixat resolt amb peces de marbre de Sant Beat, amb la clau destacada._NEWLINE_El pati interior comunicava amb la casa i amb un segon arc de pedra amb la data gravada en la llinda de 1781. Als costats de la casa, a la dreta, les cavallerisses per als carros i animals de muntar i a l\'esquerra la torre de la finca que vigilava la costa que puja fins a Canejan. Aquesta torre probablement anterior a la resta, \xc3\xa9s de planta quadrangular (9 m) forma un cos sobresortint en l\'angle sud-oest del conjunt, i mant\xc3\xa9 finestres de fusta en dues plantes, aix\xc3\xad com la sortida del "polader", cosa que demostra que cont\xc3\xa9 una talla; en el primer nivell destaca una curiosa capelleta formada per n\xc3\xadnxol sota arc de desc\xc3\xa0rrega que cont\xc3\xa9 una talla. En l\'altra banda del pati hi havia altres edificis un dels quals seria la capella particular.\n_START_SECTION_\nHist\xc3\xb2ria\n_START_PARAGRAPH_\nEls primers documents de la Val consignen ja un Pere Sirat Canejant (1310-13); posteriorment trobem el cognom en altres pobles de la Val (Vielh, Les, etc.). El q\xc3\xbcestionari de Fc.Zamora (1789) reporta que les cases de Canejan eren constru\xc3\xafdes en pedra per\xc3\xb2 sense cal "perqu\xc3\xa8 no n\'hi territori" per dintre de fusta, cobertes de palla i pobrament adornades. La bastida d\'aquest tipus facilit\xc3\xa0 la propagaci\xc3\xb3 d\'un incendio que devast\xc3\xa0 2/3 del poble l\'any 1752 segons s\'afirma. D\'en\xc3\xa7\xc3\xa0 del segle XIX figuren els Sandaran \xc3\x87\xc3\xb2 de Sirat. L\'any 1962 s\'hi produ\xc3\xad un incendi, i el subseg\xc3\xbcent saqueig.'